open-index/open-wikipedia-markdown huggingface dataset:
Florbela Espanca

**Florbela Espanca** (8. joulukuuta 1894, Vila Viçosa - 8. joulukuuta 1930, Matosinhos) oli portugalilainen runoilija ja feministi.  

Espancan varhaisin säilynyt runo, ”A Vida e a Morte” on vuodelta 1903. Espancan äiti kuoli tyttären ollessa 13-vuotias. Espanca meni ensimmäistä kertaa naimisiin vuonna 1913. Vuonna 1917 hän kirjoittautui Lissabonin yliopistoon lukemaan lakia. Vuonna 1921 Espancalle ja hänen miehelleen tuli avioero. Espanca meni elämänsä aikana kahdesti uusiin naimisiin: vuonna 1922 António Guimarãesin ja vuonna 1925 Mário Lagen kanssa. Espanca yritti kahdesti itsemurhaa syksyllä 1930. Hän kuoli 8. joulukuuta 1930. Hieman aiemmin hänellä oli diagnosoitu keuhkopöhö. Tammikuussa 1931 julkaistiin postuumisti Espancan runokokoelma *Charneca em Flor*.
Gambian lippu

**Gambian lippu** on kolmesta vaakaraidasta sekä niitä erottavista kahdesta kapeammasta raidasta koostuva lippu. Sommittelultaan lippu on samankaltainen kuin Botswanan lippu. Lipun ylin raita on punainen ja kuvastaa aurinkoa ja maan sijaintia päiväntasaajan läheisyydessä. Lipun keskimmäinen raita on sininen ja kuvastaa maan läpi virtaavaa Gambia-jokea. Alin raita on vihreä ja kuvastaa maatalouden tuotteita. Väleissä olevien valkoisten raitojen sanotaan symboloivan rauhaa sekä maan yhtenäisyyttä.

Gambian nykyinen lippu otettiin käyttöön maan itsenäistyessä 18. helmikuuta 1965. Lipun on suunnitellut Louis Thomasi. Ennen Gambian itsenäistymistä alueen lippuna oli tummansininen Blue Ensign -tyyppinen lippu. Lipussa oli keltainen ympyrä, jossa oli norsu ja palmupuu taustallaan kukkuloita sekä G-kirjain, joka tuli alueen nimestä (Gambia).

## Lähteet
Honda CBR 125R

**Honda CBR 125R** on Hondan maantiekäyttöön suunniteltu kevytmoottoripyörä.

Pyörässä on Hondan kehittämä yksisylinterinen nestejäähdytteinen nelitahtimoottori, joka tuottaa tehoa noin 10 kilowattia eli noin 13.6 hevosvoimaa, ja pyörä painaa ajokunnossa n. 137 kilogrammaa. Moottori vääntää hyvin lähes jokaisessa olosuhteessa. Huippunopeus on noin 120–130 km/h. Pyörässä on mahdollisimman alas sijoitettu moottori, jonka ansiosta pyörän painopiste saadaan alemmas ja pyörää on helpompi käsitellä.

Honda CBR 125R tuli tuotantoon vuonna 2004, Honda NSR 125:n seuraajaksi tiukentuneiden päästömääräysten vuoksi. Pyörää valmistaa Thai Honda Manufacturing Co., Ltd. (Thaimaa). Honda CBR 125R oli yksi Suomen myydyimmistä kevytmoottoripyöristä. 

Honda CBR 125R:n kilpailijoita ovat mm: Yamaha YZF-R125, Aprilia RS 125 ja Derbi GPR 125

## Tekniset tiedot vm. 2011-2015
### CBR 125 R
**Moottori, voimansiirto**
* Moottori:        Nestejäähdytteinen, yksisylinterinen nelitahtimoottori
* Kuutiotilavuus: 	124,7cm³
* Sylinterimitat: 	58 x 47,2mm
* Puristussuhde: 	11:1
* Maksimiteho: 	10.0 kw/10 000 kierr.
* Maksimivääntö: 	10,1 Nm/8000 kierr.
* Sytytysjärjestelmä: 	CDI
* Käynnistys: 	sähkökäynnistys
* Vaihteisto: 	6-vaihteinen
* Kytkin:        Monilevyinen märkäkytkin, vaijerikäyttöinen
* Toisioveto:     O-rengasketju
**Mitat**
* Pituus: 	1985 mm
* Leveys: 	710 mm
* Korkeus: 	1135mm
* Akseliväli: 	1310mm
* Istuinkorkeus: 	793mm
**Jarrut, jousitus, renkaat**
* Jarrut, etu: 	276 mm:n kaksimäntäinen levyjarru
* Jarrut, taka: 	220 mm:n yksimäntäinen levyjarru
* Jousitus, etu: 	 31mm teleskooppihaarukka, perinteinen 120mm
* Jousitus, taka: Monojousitus, manuaali 126mm
* Renkaat, etu: 	100/80-MC17
* Renkaat, taka: 	130/70-MC17
**Muuta**
* Tankki: 	13 litraa
* Paino ajokunnossa:  137 kg
* Istuimien lukumäärä:  2
Lähde: 

## Katso myös
* Honda Phantom

## Lähteet
* Hondan maahantuojan sivut 
* Mpmaailma.fi, kuvia ja tekniset tiedot

### Viitteet

## Aiheesta muualla
* Thai Honda Manufacturing Co., Ltd.
Tansanian lippu

**Tansanian lippu** on Tansanian yhdistyneen tasavallan virallinen lippu. Se otettiin käyttöön 30. kesäkuuta 1964. Lipun vihreä väri kuvaa maata ja sen rikkauksia, sininen vettä (Intian valtamerta), keltainen mineraalivaroja ja musta ihmisiä.

Lipussa musta, keltaisella kehystetty raita kohoaa vasemmasta alakulmasta lipun keskiosan poikki diagonaalisesti oikeaan yläkulmaan. Lipun mittasuhteet ovat 2 (korkeus) x 3 (leveys). Mustan raidan leveys on kooltaan 4 x 6 jalan (ft) lipussa 13 tuumaa ja keltaisten raitojen 3 tuumaa. Lipun kolmiomainen vasen yläkulma on vihreä ja oikea alakulma sininen.

Lipussa yhdistyvät Britanniasta 1961 itsenäistyneen Tanganjikan valtion ja tammikuussa 1964 arabivallasta afrikkalaiseksi vaihtuneen Sansibarin tuoreiden lippujen perinteet. Vaakasuuntaisten raitojen sijaan yhdistyneen tasavallan lipun raidat muutettiin diagonaalisiksi. Yhdistymisestä huolimatta Sansibarin alueella käytetään paikallisesti Sansibarin lippua.
 
## Lähteet

## Aiheesta muualla
* Tanzania Flag Colors Hex, RGB & CMYK Codes  (schemecolor.com)
Laosin lippu

**Laosin lippu** on Laosin demokraattisen kansantasavallan virallinen lippu. Lipun punainen väri kuvaa itsenäisyyden vuoksi vuodatettua verta, sininen rikkautta sekä valkoinen ympyrä kuuta Mekongjoen yllä ja maan ykseyttä. Lippu oli aiemmin kommunistisen Pathet Lao -puolueen lippu. Se otettiin käyttöön 2. joulukuuta 1975, kun puolue kaappasi vallan maassa.

## Aiempi lippu

Vuosien 1952 ja 1975 välillä maan lippuna oli punainen lippu, jonka keskellä oli valkoinen kolmipäinen norsu. Norsu seisoo siinä kolmikerroksisella jalustalla, ja sen yläpuolella on yhdeksänkerroksinen päivänvarjo. Valkoinen norsu on tavallinen kuninkaallisuuden symboli Kaakkois-Aasiassa. Sen kolme päätä viittaavat Vientianen, Luang Prabangin ja Xieng Khouangin kuningaskuntiin, joista maa perustettiin. Yhdeksänkerroksinen päivänsarjo taas on kuninkaallinen symboli, joka on peräisin buddhalaisuuden mytologiasta.

## Lähteet
Palais Bourbon

**Palais Bourbon** on Pariisissa, Place de la Concordea vastapäätä Seinen etelärannalla sijaitseva Ranskan parlamentin palatsi. Se rakennettiin alun perin Louis XIV:n tyttärelle, Bourbonin herttuattarelle. Palatsin suunnitteli italialainen arkkitehti Lorenzo Giardini. Rakennustyöt aloitettiin vuonna 1722. Suunnittelua jatkoi Lassurance, ja sen viimeistelivät Jean Aubert ja Jacques Gabriel. Rakennus valmistui vuonna 1728. Kolme viimeksi mainittua olivat Jules Hardouin-Mansartin oppilaita, ja Palais Bourbon muistuttaakin tyyliltään Versailles'in Grand Trianonia. 

Viereinen Hôtel de Lassay toimii parlamentin puhemiehen virka-asuntona. Sieltä on suora käytäväyhteys Palais Bourboniin. 

## Lähteet
Paldiski

**Paldiski** (, ) on satamakaupunki Itämeren rannalla, Luoteis-Virossa, noin 45 kilometriä Tallinnasta länteen. 

Hallinnollisesti Paldiski on ollut epäitsenäinen kaupunki vuodesta 2017 alkaen, ja se kuuluu Lääne-Harjun kuntaan ja Harjumaan maakuntaan. Paldiski on Lääne-Harjun hallinnollinen keskus.

Kaupungin pinta-ala on 60,17 neliökilometriä. Vuoden 2014 alussa kaupungissa oli 4&nbsp;163 asukasta ja asukastiheys 69,2 asukasta neliökilometrillä.

## Historiaa
Ruotsalaiset rakensivat 1600-luvulla nykyisen Paldiskin kohdalle sataman, jota he kutsuivat nimellä *Rogerwiek* (). Vuonna 1718 tsaari Pietari I aloitti linnoitetun syväsataman rakentamisen.

Vuonna 1762 venäläiset nimesivät kaupungin *Baltijski Portiksi* (, ’Itämeren satama’), ja 1700-luvulla siitä tuli Venäjän laivaston tukikohta. Kaupunkioikeudet Baltijski Port sai 1783. Vuonna 1787 valmistui Pyhän Yrjön ortodoksinen kirkko ja 1842 Pyhän Nikolain luterilainen kirkko. Rautatie Baltijski Portiin rakennettiin 1870. Kaupungin edustalla Pakrin saarilla on 1889 valmistunut majakka. 
Vuonna 1933 kaupungin viralliseksi nimeksi tuli virolaistettu muoto Paldiski. 

Neuvosto-Viron aikana Paldiski oli suljettu kaupunki sotilaallisen luonteensa johdosta. Alueella oli enimmillään 16&nbsp;000 sotilashenkilöä. Neuvostoliiton Itämeren laivaston sukellusvene *[[M-200]]* törmäsi 21. marraskuuta 1956 miinalaivaan, minkä seurauksena 29 sukellusveneen miehistön jäsentä kuoli. Heidät haudattiin salaa noin 50 metrin päähän merenrannasta eteläsatamaan. Myöhemmin vainajat haudattiin uudelleen ortodoksiselle hautausmaalle. Paldiskissa sijaitsi 1965–1968 rakennettu Neuvostoliiton sukellusvenetukikohta, myös ydinkäyttöisille sukellusveneille, ja Neuvostoliiton laajin sukellusvenesodankäynnin koulutuskeskus. Sukellusvenekoulutuskäytössä Paldiski oli jo ollut vuodesta 1962. Siellä oli kaksi ydinreaktoria sukellusveneiden ydinreaktorien käyttöön harjoittelemista varten. Viimeinen venäläisten sotilasalus lähti Paldiskin satamasta elokuussa 1994.

## Väestö
Vuonna 2011 Paldiskin kaupungissa oli 4&nbsp;085 asukasta, joista 1&nbsp;338 (32,8&nbsp;%) oli virolaisia, 2&nbsp;181 (53,4&nbsp;%) venäläisiä ja 561 (13,7&nbsp;%) muita kansallisuuksia.

## Liikenne
Paldiskista on säännöllinen Tallinkin liikennöimä laivayhteys Kapellskäriin, Ruotsiin, sekä DFDS Seawaysin liikennöimä laivayhteys Hankoon. Valtatie 8 kulkee Paldiskista Keilan kautta Tallinnaan. Paldiskiin on rautatieyhteys ja säännöllinen Elronin henkilöliikenne Tallinnasta.


Tiedosto:Православная церковь Палдиски.jpg|Ortodoksinen kirkko.
Tiedosto:Лютеранская церковь Палдиски.jpg|Luterilainen kirkko.
Tiedosto:Таможня Палдиски.jpg|Pietari Suuren aikainen tullirakennus, nykyinen kahvila.
Tiedosto:Скалистый берег Палдиски.jpg|Pakri pankin rantatörmää.
Tiedosto:Улица Тууле Палдиски.jpg|Tuule-katua.


## Lähteet

## Aiheesta muualla

*Pakrin majakka
Suojoki (kylä)

**Suojoki** () on kylä Naistenjärven kunnan eteläosassa Karjalan tasavallan Suojärven piirissä Venäjällä. Kylä sijaitsee 26 kilometriä Suojärveltä pohjoiseen. Sen kautta kulkee rautatie Suojärveltä Jyskyjärvelle. Suojoen kylässä oli 560 asukasta vuonna 1996. 

## Historia

Suojoki sijaitsee Suomen luovuttamalla alueella ja oli Suomelle kuuluessaan osa Suojärven kuntaa. Suomi luovutti Suojoen Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.

Venäjän vuoden 2006 kuntauudistukseen asti Suojoki ympäristökylineen muodosti Suojoen kylähallinnon. Kylähallintoon kuuluivat Suojoen, Leppäniemen, Kipronmäen, Turhanvaaran ja Parkonselän kylät. Kylähallinto liitettiin uuteen Naistenjärven kuntaan. 

## Lähteet
Nigerian lippu

**Nigerian lippu** on Nigerian liittotasavallan virallinen lippu. Se suunniteltiin vuonna 1959 ja otettiin virallisesti käyttöön 1. lokakuuta 1960. Lipun vihreä väri kuvaa metsiä ja luonnonrikkautta ja valkoinen rauhaa. Lippu syntyi suunnittelukilpailun pohjalta. Kilpailun voitti ibadanilainen opiskelija Michael Taiwo Akinkunmi, joka oli lentäessään Lontooseen opintojaan jatkamaan ihaillut maansa vihreää luontoa ja sen vaikutuksesta valinnut ehdotuksen keskeisimmäksi väriksi vihreän, mutta kilpailun tuomaristo jätti Akinkunmin ehdotuksessa lipun keskellä olleen punaisen auringon pois lipusta.

## Lähteet
Elisabeta Lipă

**Elisabeta Lipă** (o.s. **Oleniuc**, s. 26. lokakuuta 1964 Siret) on romanialainen soutaja ja moninkertainen olympiavoittaja ja maailmanmestari. Hän on kaikkien aikojen menestynein olympiaurheilija soudussa. Lipălla on viisi olympiakultaa, kaksi olympiahopeaa ja yksi olympiapronssi vuosilta 1984–2004. Hänellä on myös 13 MM-mitalia, joista yksi on kultainen, yhdeksän hopeisia ja kolme pronssista. Hän edusti Dinamo Bukarest CS -seuraa.

Lipă voitti olympiakultaa pariairokaksikossa Los Angelesissa 1984, yksikössä Barcelonassa 1992 sekä kahdeksikossa Atlantassa 1996, Sydneyssä 2000 ja  Ateenassa 2004. Hopeaa hän sai pariairokaksikossa Soulissa 1988 ja Barcelonassa 1992 sekä pronssia pariaironelosessa Soulissa 1988.

Lipă voitti maailmanmestaruuden yksikössä 1989. MM-hopeaa hän saavutti pariairokaksikossa 1985, 1986, 1987, 1989 ja 1991, yksikössä 1991, perämiehettömässä kaksikossa 1994, perämiehettömässä nelosessa 1996 ja kahdeksikossa 2003. MM-pronssia hän sai perämiehellisessä pariaironelosessa 1982, pariairokaksikossa 1983 ja kahdeksikossa 1994.

Lipălla on useita olympiakisojen tilastoennätyksiä:

* hän on ensimmäinen soudussa kahdeksan mitalia voittanut urheilija
* hän on ainoa soutaja, joka on voittanut kultaa 20 vuoden aikavälillä (1984–2004)
* hän on ainoa naisurheilija, joka on voittanut kultaa viisissä olympialaisissa (1984, 1992, 1996, 2000, 2004)
* hän on vanhin perämiehellisen kahdeksikon kultamitalisti (39-vuotias 2004)

## Lähteet
* http://www.sports123.com/row/index.html  
* 
* 

## Aiheesta muualla
*
Kenian lippu

**Kenian lippu** on Kenian tasavallan virallinen lippu. Siinä on kolme eriväristä vaakaraitaa, jotka on erotettu toisistaan kapein valkoisin raidoin, ja lipun keskellä on kuva perinteisestä masaikansan kilvestä. Lipun vaakaraidat ovat ylhäältä alas musta, punainen ja vihreä. Musta raita kuvaa Kenian ihmisiä, punainen itsenäisyyden puolesta vuodatettua verta ja vihreä luonnonrikkautta.

Kimmo Kiljusen *Valtiot ja liput* -kirjan mukaan musta väri kertoo, että lippu on mustien ihmisten, punainen osoittaa, että afrikkalaisten veri on samanvärinen kuin eurooppalaisten ja vihreä kuvaa sitä, että kenialaisten saatua maan Jumalalta, se oli vehreän vihreä.

Lippu otettiin virallisesti käyttöön 12. joulukuuta 1963 Kenian itsenäistyessä Britannian alaisuudesta, mutta lipun olemus on vanhempaa perua. Nykyinen lippu pohjautuu Kenian aluetta toisen maailmansodan jälkeen hallinneen Kenya African Union (KAU) -puolueen lippuun, joka lanseerattiin 3.9.1951. Tuo lippu oli musta–punainen ja siinä oli keskellä kilpi sekä nuoli. Vuotta myöhemmin lippu muutettiin siten, että siinä oli kolme yhtä suurta vaakaraitaa, jotka olivat musta, punainen ja vihreä, ja lipun keskellä oli valkoinen kilpikuvio ja ristikkäin olevat keihäs ja nuoli sekä puolueen lyhenne KAU. Kenian itsenäistyessä 12.12.1963 KAU-puolueen lipusta tuli virallinen valtiolippu pienillä muutoksilla. Lippuun lisättiin valkoiset kapeat vaakaraidat eriväristen raitojen väleihin ja keskellä ollutta kuvaa muokattiin suurentamalla kilpeä, kuvioimalla kilpi masaiheimon tyyliin ja vaihtamalla ristikkäin olleet keihäs ja nuoli kahdeksi keihääksi.

## Lähteet
Jäänhoitokone

**Jäänhoitokone** on laite, jolla hoidetaan jäähallin tai luistinradan jäätä. Laitetta kutsutaan usein keksijänsä mukaan nimellä **Zamboni**, joka on maailmanlaajuisesti rekisteröity tavaramerkki *Frank J. Zamboni & Co, Inc.* -yrityksen valmistamille jäänhoitokoneille.

Jäänhoitokoneen keskimääräinen käyttöikä on 10–20 vuotta, mutta eräät yli 50 vuotta vanhatkin koneet ovat edelleen käytössä.

## Toimintaperiaate
Jäänhoitokoneen tarkoitus on tehdä jääkaukaloon uusi tasainen jääkerros ja mahdollisesti myös höylätä jäästä tietyn paksuinen kerros pois. Koneen pohjassa on terä, joka höylää jäätä ja kuljettaa sen lumena pystykuljettimeen, josta höylätty jää menee lumen muodossa lumikoppaan. Lumikoppa on yleensä kooltaan noin 3-4 kuutiometriä ja  se tyhjennetään yleensä jokaisen ajon jälkeen. Jääkoneen perässä on jäädytykseen tarkoitettu vesisuihku ja lasta, jolla vesi saadaan levitettyä tasaisesti jään pinnalle. Koneen ohjauspöytä on sen takaosassa ja sillä voidaan säätää muun muassa, kuinka paljon jäätä höylätään kerralla pois, nostaa sekä laskea jäädytyslasta sekä säätää jäälle laskettavan veden määrää.

Nykyisin kaikissa jäänhoitokoneissa on sähkömoottori, mutta alun perin koneet on varustettu polttomoottorilla. Joissain maissa on edelleen käytössä polttomoottorillisia jäänhoitokoneita.

## Historia

Jäänhoitokoneen keksi yhdysvaltalainen *Frank J. Zamboni*. Hän oli Idahosta Kaliforniaan 1940-luvulla muuttanut keksijä. Zamboni omisti jäähallin Paramountissa ja joutui huolehtimaan jään kunnossapitämisestä vaikeassa ilmastossa. Ennen koneen keksimistä jään huoltoon kului kolmelta mieheltä puolitoista tuntia, joten toimenpidettä ei voitu suorittaa esimerkiksi jääkiekko-otteluiden erätauoilla. Vuonna 1949 Zamboni sai valmiiksi ensimmäisen jäänhoitokoneen, Zambonin A-mallin, joka teki työn kymmenessä minuutissa.

Nykyistä jääkonetta muistuttava C-malli valmistui 1952 ja ensimmäinen täysin vakio-osista rakennettu E-malli valmistui 1954, mikä mahdollisti laajamittaisen myymisen ja huollon.

## Lähteet
Cradle of Fear

**Cradle of Fear** on englantilaisen Alex Chandonin ohjaama splatter-kauhuelokuva. Elokuvassa esiintyvä yhtye Cradle of Filth on yksimielisesti todennut sen olevan "väkivaltaisin elokuva, jonka olet koskaan nähnyt". Elokuvassa nähdään cameo-rooleissa pääosaa esittävän Dani Filthin lisäksi koko Cradle of Filthin silloinen kokoonpano.

## Juoni
Raaka ja verinen Cradle of Fear on jaettu neljään erilliseen tarinaan kostosta ja sen toteutumisesta.
Kemper (David McEwen) on sadistinen sarjamurhaaja ja sekopäinen hypnotisti, joka on jäänyt kiinni ja lukittu pehmustettuun selliin mielisairaalaan. Tämä ei kuitenkaan estä Kemperiä jakamasta oikeuttaan niille, joiden ansiosta hän on lukittuna. Kemperillä on apunaan koston jaossa vain "The Man'ina" tunnettu uskollinen kannattajansa (Dani Filth). Neilson (Edmund Dehn) on etsivä, joka on määrätty tutkimaan tätä rikosaaltoa.

## Rooleissa
Yhdysvaltain II armeijakunta

**Yhdysvaltain II armeijakunta** oli ensimmäinen yhdysvaltalainen armeijakunta, joka osallistui taisteluihin Pohjois-Afrikassa ja Euroopassa toisen maailmansodan aikana.

Yksikkö kärsi tappion Erwin Rommelin johtamille joukoilla Kasserinen solan taistelussa, mutta johdon vaihtamisen jälkeen toipui tappiosta. Se vastasi brittiläisen 1. armeijan eteläisestä sivustasta saksalaisten joukkojen tuhoamisen aikoihin. Heinäkuussa 1943 yksikkö nousi maihin Sisiliassa ja sillä oli keskeinen rooli saaren länsiosan vapauttamisessa. Se nousi Sisilian jälkeen maihin Salernossa ja taisteli Italiassa sodan päättymiseen saakka.
Ann Eli Tafjord

**Ann Eli Tafjord** (s. 28. heinäkuuta 1976 Ålesund, Norja) on norjalainen entinen maastohiihtäjä. Hänen paras sijoituksensa hiihdon maailmancupissa oli Holmenkollenin 30 kilometrin hiihdossa saavutettu kymmenes tila 11. maaliskuuta 2006. Samalla matkalla hän oli Norjan mestaruuskilpailuissa kolmas vuonna 2003.

## Lähteet
Henri Murger

**Louis-Henri Murger**, myös **Henry Murger**, (27. maaliskuuta 1822 Pariisi, Ranska – 28. tammikuuta 1861 Pariisi, Ranska) oli ranskalainen romaanikirjailija ja runoilija. Hän kirjoitti myös lehtiartikkeleita.

Murgerin kuuluisin teos on Pariisin taiteilijaboheemia kuvaava romaani *Scènes de la vie de Bohëme* (1851). Murgerin muista teoksista mainittavia ovat *Le pays latin* (1851), *Scènes de campagne* (1854) ja Alfred de Musset'hen vivahtava runokokoelma *Les nuits d’hiver* (1861).

Murger opiskeli maalaustaidetta. Merger julkaisi boheemia taiteilijaelämää kuvaavia kertomuksia, joista hän yhdessä Théodore Barrièrein kanssa teki vuonna 1849 näytelmän. Näytelmä oli hyvin suosittu, ja hän yhdisti kertomukset romaaniksi *[[Boheemielämää]]* (*Scènes de la vie de bohème*, 1851), jossa hän luo romantisoidun kuvan pariisilaista taiteilijaelämästä. Siitä katsotaan alkavan myös sanan nykyisen käytön. Omaelämäkerrallisia aineksia sisältävät näytelmä ja kirja kertovat Murgerin epätoivoisen köyhästä elämästä kirjailijana ja "vedenjuojiksi" itseään nimittäneen ystäväpiirin jäsenenä. Nimitys "vedenjuojat" syntyi siitä, että siihen kuuluneilla boheemeilla oli vain harvoin varaa viiniin.

Murgerin näytelmän ja kirjan pohjalta on sittemmin tehty useita oopperoita ja elokuvia, muun muassa Aki Kaurismäen elokuva *Boheemielämää*. Eino Palolan suomennos Murgerin kirjasta *Scènes de la vie de bohème* ilmestyi Kariston kustantamana vuonna 1924 nimellä *Boheemielämää*. 

Murger kuoli Pariisissa vuonna 1861.

## Teokset
* Henry Murger, *[[Boheemielämää]]* (*Scènes de la vie de bohème*, 1847-1849, kirja 1851), suom. Eino Palola, Karisto 1924 (6. p. 1992)
* *Scènes de la vie de jeunesse* (1851)
* *Le Pays latin* (1851)
* *Scènes de campagne* (1854)
* *Le Roman de toutes les femmes* (1854)
* *Ballades et Fantaisies* (1854)
* *Les Nuits d’hiver* (1856)
* *Le Sabot rouge* (1860)

## Katso myös
**[[La bohème]]* Puccinin ooppera
**[[La bohème (Leoncavallo)|La bohème]]*, Leoncavallon ooppera

## Lähteet

## Aiheesta muualla

*Henri Murgerin teoksia Gutenberg-projektissa
Brissago

**Brissago** on kunta Sveitsin Ticinon kantonissa Italian rajalla Maggiorejärven rannalla. Kunnassa on arviolta 1&nbsp;769 asukasta (vuonna 2015) ja sen pinta-ala on 17,79 neliökilometriä. Brissagon kuntaan kuuluvat Brissagosaaret.

## Lähteet

## Aiheesta muualla

*Brissagon kotisivut
V Empire

**V Empire** (Nihil 6 CD) on Cradle of Filthin ensimmäinen EP-julkaisu. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth.

Levy on nauhoitettu vuosien 1995 ja 1996 välisenä talvena ja julkaistu vuonna 1996. Levyn on miksannut ja tuottanut Mags, Academy Studioilla Englannissa. Levyn masteroi The Exchangen Nilesh.

## Kappaleet

# 
# 
# 
# 
# 
# 

## Kokoonpano
* Dani Filth – laulu
* Stuart Anstis – kitara
* Robin Eaglestone – basso
* Damien Gregori – koskettimet
* Nicholas Barker – rummut

* Jared Demeter – kitara, (kuvitteellinen henkilö, todellisuudessa Anstis soitti albumin kaikki kitararaidat.)

### Vierailijat
* Sarah Jezebel Deva – laulu
* Danielle – laulu
* Rachel – laulu

## Erikoispainoksia

* V Empire or Dark Faerytales in Phallustein Vinyyli LP

## Audionäytteitä saatavilla

Cradle of Filthin virallisilla kotisivuilla 

## Lähteet

## Aiheesta muualla
* 
*
Antoine Dénériaz

**Antoine Dénériaz** (s. 6. maaliskuuta 1976 Bonneville, Ranska) on ranskalainen alppihiihtäjä, joka edusti seuratasolla SC Morillonia. Tällä hetkellä hän asuu Sveitsin Lausannessa. Hän laski pääasiassa syöksylaskua.

Dénériazin paras saavutus on olympiavoitto 2006 Torinosta, jossa hän teki yhden kisojen suurimmista yllätyksistä alppihiihdon puolella laskettuaan juuri polvivammasta toipuneena lähtönumerolla 30 voittoon.

Alppihiihdon maailmancupin osakilpailun hän on voittanut kolmesti, 2002 ja 2003 Val Gardenassa ja 2003 Lillehammerissa. Kaikki voitot ovat nimenomaan syöksystä.

## Sijoitukset arvokisoissa
### Olympialaiset
#### [[Talviolympialaiset 2002|2002 Salt Lake City]]
*Syöksy: 12.
*Alppiyhdistetty: 21.

#### [[Talviolympialaiset 2006|2006 Torino]]
*Super-G: 11.
*Syöksy: 1.

### MM-kisat
#### [[Alppihiihdon maailmanmestaruuskilpailut 1999|1999 Beaver Creek]]
*Syöksy: 21.

#### [[Alppihiihdon maailmanmestaruuskilpailut 2003|2003 St. Moritz]]
*Syöksy: 8.

## Lähteet

## Aiheesta muualla
*Dénériazin kotisivut
Kompienga

**Kompienga** on provinssi itäisessä Burkina Fasossa Estin alueella. Sen pääkaupunki on Pama, joka sijaitsee provinssin länsiosassa. Kompiengassa oli vuoden 2006 väestönlaskennassa 75 662 asukasta.

## Lähteet

## Aiheesta muualla
Jeannie Longo

**Jeannie Longo-Ciprelli** (s. 31. lokakuuta 1958 Annecy) on ranskalainen pyöräilijä, olympiavoittaja ja moninkertainen maailmanmestari. Urheilu-uransa syöksylaskijana aloittanut, pyöräilyyn 20-vuotiaana vaihtanut Longo-Ciprelli kilpailee sekä radalla että maantiellä. 

Pitkän ja menestyksekkään urheilu-uransa lisäksi Longo-Ciprelli on suorittanut kaksi akateemista tutkintoa.

## Saavutuksia

* Olympialaiset, maantieajo: kultaa 1996,  hopeaa 1992, kuudes 1984
* Olympialaiset, aika-ajo: hopeaa 1996, pronssia 2000, neljäs 2008
* MM- kilpailut, maantieajo: kultaa 1985, 1986, 1987, 1989 ja 1995, hopeaa 1981 ja 1993 sekä pronssia 2001
* MM-kilpailut, maantieaika-ajo: kultaa 1995, 1996, 1997 ja 2001, hopeaa 2000 ja pronssia 1994
* MM-kilpailut, pisteajo: kultaa 1989
* MM-kilpailut, 3 km:n takaa-ajo: kultaa 1986, 1988 ja 1989, hopeaa 1984, 1985 ja 1987 sekä pronssia 1981, 1982 ja 1983
* MM-kilpailut, maastoajo: hopeaa 1993
* Ranskan ympäriajo: voittaja 1987, 1988 ja 1989
* Ranskan mestaruus maantieajossa: 1979-1989, 1992, 1995, 2006 ja 2008
* Ranskan mestaruus aika-ajossa: 1995, 1999, 2001, 2002, 2003, 2006, 2008, 2009, 2010 ja 2011
* Tunninajon maailmanennätys: 45,094 km 2000

## Lähteet
*Profiili www.cyclingarchives.com 

## Aiheesta muualla
* Virallinen kotisivu
* Longo olympic.org:ssa
Englannin parlamentti

**Englannin parlamentti** () oli keskiajalla ja uuden ajan alulla Englannin kuningaskunnan parlamentti. Parlamentti perustettiin keskiajalla, ja se alkoi kasvavassa määrin rajoittaa monarkin valtaa. Englannin ja Skotlannin vuoden 1707 unionisopimuksen myötä siitä tuli Ison-Britannian parlamentti, ja myöhemmin siitä on muodostunut nykyinen Yhdistyneen kuningaskunnan parlamentti. Jotkut ovat esittäneet Englannin parlamentin uudelleenperustamista, sillä Englanti on nykyisin ainoa Yhdistyneen kuningaskunnan osa (), jolla ei ole omaa parlamenttia. 

## Aiheesta muualla
Kenneth G. Binmore

**Kenneth George "Ken" Binmore** (s. 27. syyskuuta 1940) on englantilainen taloustieteilijä ja peliteoreetikko. Hän on kirjoittanut valtio-opista tutkien, kuinka peliteoria käsittelee yhteiskuntasopimusta. Binmoren analyysi on saanut vaikutteita David Humen naturalismista, John Rawlsin oikeudenmukaisuusteoriasta ja John Harsanyin kirjoituksista. Binmore on taloustieteen emeritusprofessori University College Londonissa ja vieraileva professori Bristolin yliopistossa.
Michael Walchhofer

**Michael Walchhofer** (s. 28. huhtikuuta 1975 Radstadt, Itävalta) on itävaltalainen uransa lopettanut alppihiihtäjä. Tällä hetkellä kotimaansa Altenmarktissa asuva Walchhofer edusti USC Altenmarktia.

Walchhofer saavutti olympiahopeaa 2006 Torinosta sekä maailmanmestaruuden 2003 St. Moritzista. Maailmancupin osakilpailuvoittoja hänellä on seitsemäntoista. Hän voitti syöksycupin kausilla 2004–2005, 2005–2006 ja 2008–2009. Ennen maailmancupeja ja arvokisoja Walchhofer osallistui Euroopan Cupiin, jossa hän voitti sekä kokonais- että pujottelucupin kaudella 1998–1999.

Walchhofer lopetti uransa kauden 2010–2011 päätteeksi.

## Sijoitukset arvokisoissa
### Olympialaiset
#### [[Talviolympialaiset 2006|2006 Torino]]
*Syöksy: 2.
*Alppiyhdistetty: keskeytti
#### [[Talviolympialaiset 2010|2010 Vancouver]]
*Syöksy: 10.
*Super-G: 21.

### MM-kisat
#### [[Alppihiihdon maailmanmestaruuskilpailut 1999|1999 Beaver Creek]]
*Pujottelu: keskeytti
*Alppiyhdistetty: 6.

#### [[Alppihiihdon maailmanmestaruuskilpailut 2003|2003 St. Moritz]]
*Syöksy: 1.

#### [[Alppihiihdon maailmanmestaruuskilpailut 2005|2005 Bormio]]
*Super-G: 2.
*Syöksy: 3.
*Alppiyhdistetty: 4.
*Joukkuekilpailu: 2.

#### [[Alppihiihdon maailmanmestaruuskilpailut 2007|2007 Åre]]
*Syöksy: 15.
*Alppiyhdistetty: keskeytti

#### [[Alppihiihdon maailmanmestaruuskilpailut 2009|2009 Val d'Isère]]
*Super-G: 13.
*Syöksy: 9.

#### [[Alppihiihdon maailmanmestaruuskilpailut 2011|Garmisch-Partenkirchen 2011]]
*Super-G: 11.
*Syöksylasku: 7.

## Maailmancup-voitot

## Lähteet
* 
### Viitteet

## Aiheesta muualla
*Walchhoferin kotisivut
Marco Marin

**Marco Marin** (s. 4. heinäkuuta 1963 Padova) on italialainen miekkailija ja olympiavoittaja. Marinin ase oli säilä. 

Marin voitti olympialaisissa yhden kullan, kaksi hopeaa ja yhden pronssin. MM-kisoista hänellä on yksi kulta, kaksi hopeaa ja yksi pronssi.

## Aiheesta muualla
* Marin olympic.org:ssa
Möksy

**Möksy** on kylä Alajärvellä aivan Keski-Suomen ja Etelä-Pohjanmaan rajan tuntumassa. Keski-Suomen puolella se rajoittuu Kyyjärven kuntaan. Kylässä asuu noin 200 ihmistä. Möksyssä toimii joitakin yrityksiä ja toimi peruskoulun ala-aste (Möksyn ala-aste). Ala-asteella toimii myös jätepiste.

## Lähteet
From the Cradle to Enslave

**From The Cradle To Enslave** (CDMFN 254) on Cradle of Filthin toinen EP-julkaisu. Levyllä on kaksi cover-kappaletta, kolme yhtyeen omaa kappaletta ja yksi remix-versio yhtyeen omasta kappaleesta.

EP:n yhteydessä julkaistiin myös yhtyeen ensimmäinen video, PanDaemonAeon, joka sisältää muun muassa musiikkivideon levyn nimikkoraidasta. Jo ennen levyn julkaisua kuvatulla videolla esiintyvä kokoonpano eroaa kuitenkin hieman levyllä nähdystä, Dave Hirschheimerin korvattua yhtyeestä lähteneen Nicholas Barkerin siihen asti, kunnes Adrian Erlandsson istui rumpalin paikalle.

## Kappaleet
Kappaleet ja niiden määrä vaihtelee hieman maakohtaisesti.
Tämä lista on Suomessa julkaistun jewel-case version sisältö.
#  
#  
#  
#  
#  
#  

## Kokoonpano
* Dani Filth – laulu
* Gian Pyres – kitara
* Stuart Anstis – kitara
* Robin Eaglestone – basso
* Les Smith – koskettimet
* Was Sarginson – rummut
* Adrian Erlandsson – rummut

## Erikoispainoksia

* From The Cradle To Enslave Digipack
** Bonusraitoja maakohtaisesti.

## Audionäytteitä saatavilla
Cradle of Filthin virallisilla kotisivuilla 

## Aiheesta muualla
* 
*
Aguascalientes (kaupunki)

**Aguascalientes** on samannimisen Meksikon osavaltion pääkaupunki maan länsiosassa. Se on perustettu 1575. Sen nimi tulee espanjan kielen sanoista aguas calientes – kuumat vedet. Alueella on useita kuumia lähteitä, joiden ympärillä on edelleen terveyskylpylöitä. Lähteistä saadaan myös lämmin käyttövesi osassa kaupunkia.

Kaupungin alueella asui vuonna 2014 noin 766&nbsp;400 asukasta, vuoden 2010 väestönlaskennassa asukkaita oli vähän yli 722&nbsp;000 ja sen suurkaupunkialueella arvioidaan elävän yli 915&nbsp;000 henkeä (2012). Se on yksi Meksikon nopeimmin kasvavia kaupunkiseutuja.

Kaupunki perustettiin 1575 ja sai kaupunkioikeudet 1661. Kun Aguascalientesista tuli osavaltio 1840-luvulla, Aguascalientesista tuli sen pääkaupunki.

Nissanin suuri tehdas on ollut Aguascalientesissa vuodesta 1961. Se työllistää 9&nbsp;800 henkeä. Myös Texas Instrumentsilla ja Flextronicsilla on kaupungissa tehtaat.

## Lähteet

## Aiheesta muualla
Kankan

**Kankan** on kaupunki ja aluekeskus itäisessä Guineassa, linnuntietä 493 kilometriä pääkaupunki Conakrystä itään. Sen asukasluku oli 194&nbsp;671 vuonna 2014, jolloin se oli maan kolmanneksi väkirikkain kaupunki. 

Soninket perustivat kaupungin 1700-luvulla karavaanien kauppapaikaksi, jossa myytiin suolaa, kultaa ja kolapähkinöitä. Kaupunki sijaitsee Nigerin sivujoen Milon purjehduskelpoisen osan päässä. 

Kankanissa on muun muassa yliopisto ja lentokenttä.

## Lähteet

## Aiheesta muualla
Alijäähtyminen

**Alijäähtyminen** on prosessi, jossa neste jäähtyy jäätymispistettään kylmemmäksi, mutta pysyy edelleen nestemäisenä. 

Normaalisti jäätymispisteen paikkeilla neste alkaa kiteytyä jäätymisytimen ympärille – esimerkiksi vesi alkaa jäätyä lämpötilan laskiessa pakkasen puolelle jonkin vedessä leijuvan hiukkasen tai suolakiteen ympärille. Jos sopivia ytimiä ei ole, neste voi jäähtyä tiettyyn, paljon kylmempään lämpötilaan (vedellä −42 °C), jossa alkaa tapahtua homogeenista jäätymistä.

Ilmakehässä on alijäähtynyttä vettä etenkin pilvipisaroissa: kumpu- ja kumpukerrospilvet muodostuvat useimmiten alijäähtyneistä pienistä vesipisaroista. Pintajännitys pitää niitä nestemäisinä; niinpä lentokoneen siipeen törmätessään ne jäätyvät heti ja aiheuttavat jäätämistä.

Tihkusateen pilvipisaroita suuremmissa pisaroissa pintajännitys on pienempi, ja alijäähtyminen on harvinaisempaa, mutta kuitenkin yleisempää kuin varsinaisen vesisateen halkaisijaltaan jopa millimetrin kokoisissa pisaroissa.

Alijäähtynyt vesi aiheutti onnettomuustutkijoiden mukaan välillisesti Air Francen lennon 447 onnettomuuden 1. kesäkuuta 2009.

## Katso myös
*Jäätävä sade
*Ylikuumeneminen

## Lähteet
Live Bait for the Dead

**Live Bait for the Dead** (COF006DD) on Cradle of Filthin yhdeksäs julkaisu, ja toinen julkaisu omalla levymerkillä Abracadaver. Levyn sisällöstä puolet on live-esiintymisestä Rock Cityssä, Nottinghamissa vuonna 2001, ja puolet lähinnä vanhojen kappaleiden uusia versioita. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth. Poikkeuksena kappaleet "No Time To Cry", joka on alun perin The Sisters of Mercyn julkaisema kappale, ja "The Fire Still Burns", joka on alun perin Twisted Sisterin julkaisema kappale.

Levy on nauhoitettu vuonna 2001 ja julkaistu seuraavana vuonna 2002.

## Kappaleet
### CD 1
#
#
#
#
#
#
#
#
#
#
#
#
#

### CD 2
#
#
#
#
#
#
#
#

## Kokoonpano
* Dani Filth – laulu
* Paul Allender – kitara
* Gian Pyres – kitara
* Robin Eaglestone – basso
* Martin Powell – koskettimet
* Adrian Erlandsson – rummut

### Vierailijat
* Sarah Jezebel Deva – laulu

## Audionäytteitä saatavilla
Cradle of Filthin virallisilla kotisivuilla 

## Arvostelut
* Imperiumi: 8/10
* Soundi: 

## Lähteet

## Aiheesta muualla
* 
*
Ykseys

**Ykseys** tarkoittaa seuraavia asioita:

* tieteiden ykseys eli konsilienssi, kahden eri lähteestä syntyneen tieteellisen tuloksen yhdistyminen 
* ykseys, kristillisessä teologiassa käsitys, jonka mukaan Jumala on yksi eikä kolminainen
* ykseys, kristillisessä kirkko-opissa kirkon ykseys tarkoittaa seurakunnan jäsenien yhteyttä Kristuksen ruumiiseen ja yksittäisten seurakuntien yhdessä muodostamaa kirkkoa.
* ykseys, monissa filosofioissa ja uskonnoissa esiintyvä käsitys, joka liittyy usein valaistumiseen mietiskelyn kautta.
* Venäjän aatteellinen ykseys on historiallinen käsite 1800-luvulta, jonka mukaan ukrainalaiset, venäläiset ja valkovenäläiset muodostavat yhden ja saman kansan.
Djiboutin lippu

**Djiboutin lippu** on Djiboutin tasavallan virallinen lippu. Se otettiin käyttöön Djiboutin itsenäistyttyä Ranskasta 27. kesäkuuta 1977. Lippu kuvastaa Djiboutin etnisiä ryhmiä, sillä vaaleansininen on issojen ja vihreä afarien väri. Kolmio puolestaan kuvastaa tasa-arvoa. Lisäksi lipun sininen väri kuvaa merta ja taivasta, vihreä vaurautta, valkoinen rauhaa ja punainen itsenäisyyttä.

## Lähteet
Dodo (yhdistys)

**Dodo ry** on vuonna 1995 perustettu suomalainen ympäristöjärjestö. Muista Suomessa toimivista ympäristöjärjestöistä Dodo poikkeaa keskustelevuudellaan ja kaupunkilaisuudellaan. Dodon toiminta on kuitenkin laaja-alaista: se toteuttaa ja on toteuttanut esimerkiksi kaupunkisuunnitteluun, tuulivoiman käytön edistämiseen ja aavikoitumisen ehkäisemiseen liittyviä hankkeita.

Vuonna 2010 Suomen Arkkitehtiliitto myönsi kestävän kehityksen TunnustusPAANU-palkinnon järjestölle sen toiminnasta urbaanin, asukaslähtöisen ja ekologisen kaupungin hyväksi tehdystä työstä. Vuonna 2011 Helsingin kaupunki antoi Dodolle kaupunkiviljelystä vuoden ympäristöpalkinnon. Palkinnon luovuttanut apulaiskaupunginjohtaja Pekka Sauri perusteli palkinnon antamista seuraavasti: *Dodo ry on toiminut uranuurtajana kaupunkiviljelyn edistämisessä ja herättänyt keskustelua kaupunkitilan paremmasta hyödyntämisestä.*. 

## Nimen tausta
Dodo on saanut nimensä Mauritiuksella asuneen ja ihmisen sukupuuttoon metsästämän dodolinnun mukaan. Nimenvalinnallaan Dodo ry haluaa viitata siihen, että vastaava kohtalo näyttää todennäköiseltä myös ihmisen kohdalla. Dodo ry on aiemmin tunnettu nimellä *Dodo - Tulevaisuuden elävä luonto ry*.

## Keskeisiä hankkeita
Dodon keskeisiä hankkeita ovat olleet Malissa toimiva aavikoitumisenehkäisyhanke *Sinsibere*, Madagaskarlla toimiva sademetsiensuojeluhanke *Tany maitso*, kaupunkikulttuurihankkeet *Kaupunkilaiset Utopiat* ja *Mihin elämä tarttuu*, luomutuotekartoitushanke *Luomukori* sekä yhdessä Luonto-Liiton, Maan ystävien ja Nuorten Akatemian kanssa yhteistyössä toteutettu ilmastonmuutostiedotushanke *Ilmari*. Dodo on myös aloittanut Tuotewiki-hankkeen, jossa tavoitteena on kerätä tietoa eri tuotteiden eettisyydestä ja ekologisuudesta wiki-pohjaiseen tietosanakirjaan.

Vuodesta 2009 alkaen Dodon kaupunkiviljelyryhmä on tutkinut ruuantuotannon mahdollisuuksia kaupungissa ja edistänyt toiminnallaan kaupunkiviljelyä pääkaupunkiseudulla. Dodon alaisuuteen kuuluvat muun muassa Pasilan kääntöpöydän viljelytoiminta sekä Kalasataman ja Teurastamon alueen säkkiviljelmät.

Aikoinaan Dodon keskustelupiiristä lähti liikkeelle Lumituuli oy, joka on edelleen Suomen ainoa yksityishenkilöiden omistama tuulisähkön tuottaja. Dodo on myös vuosina 2006 ja 2007 järjestänyt Helsingissä kaupunkilaisuutta ja kuluttamista käsittelevät Megapolis-tapahtumat.

## Taustatietoja
Dodo on jäsenenä Kulttuuri-, mielipide- ja tiedelehtien liitto Kultti ry:ssä sekä Kehitysyhteistyön palvelukeskus Kepa ry:ssä.

## Talous
### Rahoitus

## Lähteet

## Aiheesta muualla
* Dodo.org Dodo ry:n omat sivut
* Dodo ry:n kymmenvuotisjulistus Jotta toivottu tulevaisuus tulisi
Sampsa Pellervoinen

**Sampsa Pellervoinen** on kalevalaisessa runoudessa ja suomalaisessa mytologiassa esiintyvä haltijaolento, joka kylvää maan kasvillisuuden, kaikenlaiset metsät, suot, ahot ja kivikotkin. Alkuperäisissä kansanrunoissa kylvö tapahtuu sammon murusten avulla. Teoksen kokoaja Elias Lönnrot on ''Kalevalassa'' siirtänyt tapahtumien järjestystä siten, että kylvö tapahtuu jo ennen Sammon takomista. Sampsaa auttaa työssään savolaisen käsityksen mukaan *Vennon härkä Uljamoinen*, joka kyntää maat ja suot.

Kalevalaisessa kansanperinteessä Sampsa (Karjalassa *Sämpsä*) on hedelmällisyyden haltija, joka on rituaalisesti herätettävä joka kevät. Erityisesti Inkerissä eläneestä Sampsan herätys -runoelmasta on olemassa erilaisia toisintoja. Runoa on esitetty tai näytelty kesä–heinäkuun vaihteessa Ukon vakka -juhlien tienoilla. Runossa etsitään Sampsan herättäjää, jotta tämä nousisi kastelemaan kasveja ja hedelmöittämään peltoja.

Sampsan herättäjinä esiintyvät yleensä talvityttö, kevättyttö ja kesätyttö, joista vasta viimeksi mainittu onnistuu saamaan Sampsan ylös vuoteeltaan pellolta, metsästä tai saaresta. Toisissa runoissa Sampsan hahmo näyttää liittyneen välittömästi vanhaan hedelmällisyyskulttiin, sillä hänen kerrotaan maanneen rituaalisesti sisarensa tai äitinsä eli "emintimensä" ennen kylvämistyötään.

Kaarle Krohn näki Sampsan hahmon rinnastuvat skandinaavisiin viljavuuden jumaliin Freyriin ja Njordiin. Matti Kuusi viittaa Sampsan yhteydessä jopa mahdollisiin alkukantaisiin seksuaaliriitteihin. Heikki Kirkinen taas katsoi Sampsan kulttiin sekoittuneen bysanttilaisia aineksia. Hänen mukaansa Sampsan nimi polveutui ortodoksisen kirkon *pyhästä Sampsonista*, "vieraiden vastaanottajasta". Englantilainen Raymond Chambers on kiinnittänyt huomiota Sampsa Pellervoisen ja muinaisenglantilaisessa Beowulf-runoelmassa esiintyvän myyttisen hedelmällisyydenhaltija Scyld Scefingin mahdolliseen yhteyteen.

Sampsaan on yhdistetty myös Inkerin ja Karjalan sämpsykkä eli sämpsäheinä, joka oli kevään ensimmäisiä kasveja.

## Lähteet
*Krohn, Kaarle: *Sampsa Pellervoinen - Njordr, Freyr?* Finnische-ugrische Forschungen IV (1904).
*Kirkinen, Heikki: *Onko Sampsa historiallinen henkilö?*, Kalevalaseuran vuosikirja 47 (1967).
Kohtalottaret

**Kohtalottaret** eli **moirat** () olivat kreikkalaisessa mytologiassa kolme kuolematonta naista, joiden tehtävänä oli kehrätä, säilyttää ja katkaista ihmisen elämänlanka. Kuvataiteessa moirat on esitetty vaihtelevasti vanhoina naisina tai nuorina neitoina. 

Hesiodoksen mukaan moirat olivat joko Zeuksen ja Themiksen tai Nyksin tyttäriä. Heidän nimensä ovat Klotho ('Kehrääjä'), Lakhesis ('Osan Suova') ja Atropos ('Torjumaton'). Klotho pitelee värttinää ja kehrää elämänlangan, Lakhesis määrää elämänlangan tapahtumista, ja saksia pitelevä Atropos päättää milloin ja miten elämänlanka katkeaa.

Eri perinteen ja latinalaisen runon *Clotho colum retinet, / Lachesis net, / et Atropos occat* mukaan heillä oli kuitenkin myös eri roolit: "Clotho pitää värttinää, Lachesis kehrää / ja Atropos leikkaa poikki".

Moirien roomalainen vastine on Parcae. He olivat alkujaan syntymän jumalattaria joiden nimet olivat Nona, Decima ja Morta..

## Katso myös

*Nornat skandinaavisessa mytologiassa

## Lähteet
Philippe Bozon

**Philippe Bozon** (s. 30. marraskuuta 1966 Chamonix, Ranska) on ranskalainen entinen jääkiekkoilija, pelipaikaltaan vasen laitahyökkääjä. Hän oli ensimmäinen Pohjois-Amerikan NHL-liigassa pelannut ranskalainen. Bozon päätti uransa 38-vuotiaana 9. maaliskuuta 2005.

Bozon voitti Ranskan jääkiekkomestaruuden kolmesti seuroissa CS Megève (1984), HC Mont Blanc (1988) ja CSG Grenoble (1991). Hän voitti myös kolme Saksan mestaruutta Adler Mannheimissa vuosina 1997–1999. NHL:ssä hän edusti St. Louis Bluesia, ja teki pelaamassaan 163 ottelussa 18 maalia ja 25 syöttöä. Bozon on Ranskan maajoukkueen kaikkien aikojen paras pistemies, ja johti joukkueen puolivälieriin vuoden 1992 talviolympialaisissa sekä vuoden 1995 maailmanmestaruuskilpailuissa.

Bozon valittiin 20. joulukuuta 2007 Kansainvälisen jääkiekkoliiton Hall of Fameen. Viralliset valintaseremoniat järjestettiin keväällä 2008.

## Tilastot
### NHL

## Lähteet

## Aiheesta muualla

*
Midlands

**Midlands** on alue keskisessä Englannissa. Se ulottuu itä-länsi-suunnassa koko saaren poikki. Midlandsiin katsotaan yleensä kuuluvan Derbyshiren, Herefordshiren, Leicestershiren, Lincolnshiren, Northamptonshiren, Nottinghamshiren, Rutlandin, Shropshiren, Staffordshiren, Warwickshiren, Länsi-Midlandsin ja Worcestershiren kreivikunnat. Midlands jaetaan usein Länsi- ja Itä-Midlandsiin. Midlandsin merkittävimpiä ja suurimpia kaupunkeja ovat lännen Birmingham, Wolverhampton ja Coventry sekä idän Leicester, Nottingham ja Derby.

## Katso myös
* Mercia

## Lähteet
Kahdeksas ihme

**Kahdeksas ihme** on suomalaisen rockyhtyeen Eppu Normaalin tunnetuimpia albumeita ja myös yhtyeen myydyin studioalbumi. Kahdeksas ihme oli albumilistan ensimmäisellä sijalla kuusi viikkoa, ja yhteensä listaviikkoja kertyi 35.  Albumin tuotti yhtyeen kitaristi Pantse Syrjä MSL-studiolla vuonna 1985. 

Levyn tunnetuimmat kappaleet ovat ”Vuonna ’85” ja ”Kitara, taivas ja tähdet”, joita on soitettu radiossa aktiivisesti albumin ilmestymisestä lähtien. Levyllä on myös kolme muuta tunnettua kappaletta: ”Voi kuinka me sinua kaivataan”, ”Elämän tarkoitus” ja ”Vihreän joen rannalla (kauan sitten)”.

Levyn kaikki kappaleet on sanoittanut Martti Syrjä sekä säveltänyt Pantse Syrjä. Poikkeuksina  kappale nimeltä ”Yöjuttu”, jonka ovat säveltäneet Juha Torvinen ja Martti Syrjä, sekä kappaleet ”Elämän tarkoitus” ja ”Tihkumme seksiä”, jotka ovat sanoittaneet Martti ja Pantse Syrjä.

## Kappalelista
# 
# 
# 
# 
# 
# 
# 
# 
# 

Levystä julkaistiin vuonna 2005 20-vuotisjuhlapainos, jonka mukana on myös *Video, taivas ja tähdet* -DVD (julkaistu aikaisemmin videokasettina), joka sisältää Tampereen Työväen Teatterissa syyskuussa 1985 äänitetyn ja kuvatun keikan ja kyseiseltä keikalta ennenjulkaisemattoman ääniraidan kappaleesta ”Vihreän joen rannalla”.

## Singlet
*”Kitara, taivas ja tähdet” / ”Kivenä kengässä”, kesäkuu 1985
*”Voi kuinka me sinua kaivataan” / ”Asustelaulu”, marraskuu 1985
*”Vuonna ’85” / ”Koiralla on karvoissaan kirppuja”, tammikuu 1986

## Kokoonpano
*Pantse Syrjä – kitara, taustalaulu
*Juha Torvinen – kitara
*Aku Syrjä – rummut
*Mikko Nevalainen – basso
*Martti Syrjä – laulu

*Safka Pekkonen – haitari (kappaleet 4 ja 6), taustalaulu (kappaleet 2 ja 8)

## Lähteet

## Kirjallisuutta
* 

## Aiheesta muualla
* Kahdeksas ihme Eppunormaali.net
Liliane Bettencourt

**Liliane Bettencourt** (21. lokakuuta 1922 – 21. syyskuuta 2017) oli kosmetiikkayhtiö L’Oréalin ranskalainen suuromistaja ja maailman varakkaimpiin ihmisiin kuulunut miljardööri. 

Talouslehti Forbes arvioi vuonna 2013 Neuilly-sur-Seinessä asuvan Bettencourtin omaisuuden arvoksi yli 37 miljardia Yhdysvaltain dollaria, millä hän oli maailman 8. rikkain ja Ranskan rikkain henkilö. Omaisuutensa, maailman johtavan kosmetiikkajätin L’Orealin, Bettencourt peri isältään Eugène Schuellerilta tämän kuoltua vuonna 1957. Liliane Bettencourt oli yksi harvoista miljardööreistä, jotka kuuluivat niin sanottuun *old money* -luokkaan.

Bettencourt oli naimisissa ranskalaisen poliitikon André Bettencourtin kanssa tämän kuolemaan vuonna 2007 asti. Heillä oli tytär Françoise Bettencourt Meyers, joka kuuluu L’Orealin hallitukseen. Vuonna 2007 tytär syytti valokuvaaja François-Marie Banieriä äitinsä hyväksikäytöstä, kun kävi ilmi, että valokuvaaja oli saanut Bettencourtilta lahjoja noin miljardin punnan edestä. Bettencourt määrättiin perheensä holhoukseen. Hän sairasti dementiaa.

Kesällä 2010 Bettencourt oli vaalirahoituskohun keskipisteessä, kun hänen entinen kirjanpitäjänsä väitti Bettencourtin rahoittaneen vuonna 2007 laittomasti Nicolas Sarkozyn vaalikampanjaa 150&nbsp;000 eurolla. Rahat olisi ottanut vastaan tuleva työministeri Eric Woerth, jonka vaimo Florence oli Bettencourtin talousneuvonantaja.

## Lähteet

## Aiheesta muualla
* Forbesin artikkeli Liliane Bettencourtista 2011
Aino von Boehm

**Aino Johanna von Boehm** (o.s. *Zitting*, 16. heinäkuuta 1892 Liperi – 30. marraskuuta 1939 Helsinki) oli suomalainen taidemaalari. Hän maalasi useita, yleensä värikkäitä ja iloisia kuvia Saimaalta, jonka rannalla Joutsenossa hän vietti suurimman osan kesistään. 

Von Boehm opiskeli Taideteollisessa keskuskoulussa vuodet 1911–1914, 1921–1922, 1924 ja 1926. Hän opiskeli myös Suomen Taideyhdistyksen piirustuskoulussa 1928–1932. Ensinäyttelynsä hän piti Helsingissä vuonna 1933. Vuonna 1938 von Boehm voitti Helsingin Suomalaisen Yhteiskoulun seinämaalauskilpailun.

Aino von Boehm sai surmansa Helsingin pommituksessa talvisodassa. Hänen puolisonsa oli tuomari Eero von Boehm, ja heidän lapsiaan olivat taidemaalari Tuomas von Boehm ja opettaja Carmen Tawaststjerna. Taidemaalari Eero von Boehm (1949–2012) oli hänen lapsenlapsensa. Von Boehmin suku on lahjoittanut Aino von Boehmin ja Tuomas von Boehmin tauluja Joutsenon kaupungille, ja kokoelma on Lappeenrannan taidemuseossa.

## Lähteet

## Aiheesta muualla
*
Luettelo Yön singleistä

Tämä on **luettelo [[Yö (yhtye)|Yö-yhtyeen]] julkaisemista [[single]]levyistä**.

* Likaiset legendat I (helmikuu 1983)
* Särkynyt enkeli (lokakuu 1983)
* Laulu meille kahdelle (toukokuu 1984)
* Häät (lokakuu 1984)
* Joutsenlaulu (joulukuu 1984)
* Kuorotyttö (toukokuu 1985)
* Niin paljon me teihin luotettiin (marraskuu 1985)
* Enkelille (huhtikuu 1986)
* Leijat (kesäkuu 1986)
* Lasisilmä (kesäkuu 1986)
* Viisi kaunista yötä (marraskuu 1986)
* Tia-Maria (maaliskuu 1987)
* Tää kesä (heinäkuu 1987)
* Laulu rakkaudelle (joulukuu 1987)
* Mutta kun tulee aamu (syyskuu 1988)
* Jestas sentään (tammikuu 1989)
* Kaipaan luoksesi kotiin (kesäkuu 1989)
* Vie mut minne vaan (joulukuu 1990)
* Viivy aamukuuteen (huhtikuu 1991)
* Kuuhullu (toukokuu 1993)
* Kanssas tanssin pilviin (kesäkuu 1994)
* Ihmisen poika -näytesingle (lokakuu 1994)
* Sua muistoistani pois en saa (syyskuu 1995)
* Yötä vastaanottamaan (toukokuu 1996)
* Sua syliini kaipaan -näytesingle (syyskuu 1996)
* Joulu omin päin (marraskuu 1996)
* Miehen tie (toukokuu 1997)
* Ansaan vielä sut saan (marraskuu 1997)
* Yön pimeä puoli (toukokuu 1998)
* Löysin paljon oikeaa (syyskuu 1998)
* Kulkuripoika (helmikuu 1999)
* Kultakala (maaliskuu 1999)
* Kuljettaa keväinen tie (toukokuu 1999)
* Kahvilassa kahden aikaan (kesäkuu 2000)
* Kultasiipi (lokakuu 2000)
* Särkyvää/Katujen kuningatar (elokuu 2001)
* Mysteeri (marraskuu 2001)
* Kaksintaistelu (syyskuu 2002)
* Sano että jäät (joulukuu 2002)
* Rakkaus on lumivalkoinen (helmikuu 2003)
* Se kerran kirpaisee (toukokuu 2003)
* Etkö unta saa? (toukokuu 2003)
* Rakkauden vahvistama (heinäkuu 2004)
* Pettävällä jäällä (tammikuu 2005)
* Tie sydämeeni (syyskuu 2005)
* Yksi askel liikaa (2005)
* Satukirjan sankari (toukokuu 2007)
* Rakkautta vain? (elokuu 2007)
* Taikasanat (marraskuu 2007)
* Yö (2008)
* Loisto (toukokuu 2009)
* Kiitos ja kunnia (syyskuu 2009)
* Parrasvalot (tammikuu 2010)
* Onnen hohteessa ((2011)
* Kun nuoruus katoaa (2011)
* Tällaisina aikoina (2011)
* Pelko ja rakkaus (2012)
* Syyt syntyjen (2012)
* Helmoista taivaan (2012)
* Hyvässä ja pahassa (2014)
* Jään sun viereen (2014)
* Ei syntiä sen kauniimpaa (2014)
* Tahroja paperilla (2015)
* Minne tuulet vie (2016)
* Erakko (2016)
* Vain yksi sydän särjettäväksi (2016)
* Puolet taivaasta, puolet helvetistä (2016)
* Mitä jos mä rakastan (2018)
* Onnellisia vuosia (2018)
* Viimeiseen auringonlaskuun (2023)
Nouna

**Nouna** on kaupunki Burkina Fasossa. Se sijaitsee Kossin provinssissa ja on tämän pääkaupunki. Nounassa oli vuoden 2006 väestönlaskennassa 70&nbsp;010 asukasta.

## Lähteet
Riobamba

**Riobamba** on Chimborazon provinssin pääkaupunki Ecuadorissa. Vuoden 2010 väestönlaskennassa sen asukasluku oli noin 146&nbsp;000. Kaupunki sijaitsee 200 kilometriä Quitosta etelään. Riobamban historia juontaa juurensa vuoteen 1797.

## Lähteet
Mercurius

**Merkurius** () oli roomalaisessa mytologiassa kaupankäynnin ja kauppavoiton jumala. Kaupan lisäksi Merkuriusta pitivät suojelijanaan viestinviejät, matkamiehet ja varkaat. Merkuriuksen nimi on voitu johtaa latinan sanoista *merx* eli ”kauppatavara” ja *mercari* eli ”ostaa, käydä kauppaa”. Varhaisimmissa muodoissaan Merkurius muistuttaa etruskien Turms-jumalaa, mutta hahmo on pääasiassa syntyisin kreikkalaisen mytologian Hermeestä. Merkuriuksesta on johdettu planeetta Merkuriuksen nimi ja monta muutakin tieteellistä nimeä.

Taiteessa Merkuriuksen tunnistaa siivekkäästä sauvasta, caduceuksesta, jonka ympäri on kietoutunut kaksi käärmettä, sekä siivitetystä lakista ja kengistä.

## Lähteet

## Aiheesta muualla